खाई में गिरी कार, मंगेतर के साथ गई थीं हिमाचल प्रदेश
Sarabhai vs Sarabhai Actress Car Accident Death Update फेमस कॉमेडी शो साराभाई वर्सेस साराभाई के दूसरे सीजन में रोशेश की गर्लफ्रेंड का किरदार निभाने वाली एक्ट्रेस वैभवी उपाध्याय का मंगलवार को एक सड़क दुर्घटना में निधन हो गया
'साराभाई वर्सेस साराभाई' एक्ट्रेस वैभवी उपाध्याय का शव पंचतत्व में विलीन हो गया। बोरीवली बाभईनाका श्मशान भूमि में उनका अंतिम संस्कार किया गया। बुधवार सुबह वैभवी का शव उनके निवासस्थान मुंबई उपनगर बोरीवली लाया गया, जहां उनके चाहने वालों, दोस्तों और रिश्तेदारों का तांता लगा रहा। सभी की आंखें नम थी।
सोमवार को कार एक्सीडेंट में वैभवी की मौत हो गई। इस बात की जानकारी साराभाई वर्सेस साराभाई के क्रिएटर और टीवी प्रोड्यूसर जेडी मजीठिया ने दी। उन्होंने बताया कि अंतिम संस्कार के लिए 11 बजे तक उन्हें मुंबई लाया जाएगा। जेडी मजीठिया से लेकर रूपाली गांगुली समेत कई टीवी सेलेब्स ने एक्ट्रेस के निधन पर शोक जताया है। मीडिया रिपोर्ट्स के मुताबिक 32 साल की एक्ट्रेस वैभवी उपाध्याय सोमवार को हिमाचल प्रदेश में अपने मंगेतर के साथ कहीं जा रही थीं, उनकी कार एक मोड़ पर नियंत्रण खो बैठी। दुर्घटना के बारे में सुनकर एक्ट्रेस के भाई हिमाचल प्रदेश गए।
जिंदगी बहुत अनप्रिडिक्टेबल है- जेडी मजीठिया
सोशल मीडिया पर पोस्ट शेयर करते हुए जेडी ने लिखा- ‘जिंदगी बहुत अनप्रिडिक्टेबल है। एक बहुत ही उम्दा अभिनेत्री, अजीज दोस्त वैभवी उपाध्याय, जिन्हें साराभाई वर्सेस साराभाई मी जैस्मीन के रोल के लिए जाना जाता है। उनका एक्सीडेंट हो गया। परिजन कल सुबह करीब 11 बजे अंतिम संस्कार के लिए उन्हें मुंबई ले जाएंगे। रेस्ट इन पीस वैभवी।’
मंगेतर को आई है चोट, अस्पताल में चल रहा इलाज
जानकारी के मुताबिक, एक्ट्रेस का एक्सीडेंट परसों यानी सोमवार को कुल्लू के बंजार में हुआ था। बताया जा रहा है कि वैभवी उपाध्याय अपने मंगेतर के साथ कार में ट्रैवल कर रही थीं और तीर्थन घाटी में घूमने के लिए जा रही थीं। लेकिन एक टर्न पर गाड़ी ने कंट्रोल खो दिया। वह सड़क से नीचे करीब 50 फुट नीचे गिर गई।
गांववालों ने पुलिस को दी हादसे की जानकारी, पुलिस ने परिवार को सौंपा शव 
हादसे की सूचना मिलते ही स्थानीय लोग मौके पर पहुंचे। उन्होंने पुलिस को सूचित किया। जानकारी मिलते ही पुलिस मौके पर पहुंची। पुलिस ने गाड़ी में वैभवी को देखा तब तक उनकी मौत हो गई थी। वहीं, स्थानीय लोगों की मदद से जय सुरेश गांधी को बाहर निकाला गया।
बंजार के डीएसपी शेर सिंह ने बताया कि दोनों बंजार की तीर्थन घाटी घूमने के लिए आ रहे थे। तभी उनके साथ यह दुर्घटना हुई। वैभवी के शव का पोस्टमॉर्टम करके परिजनों को सौंप दिया गया है, वहीं जय सुरेश का इलाज चल रहा है।
निधन पर सेलेब्स ने जताया शोक
एक्टर और डायरेक्टर देवेन भोजानी भई वैभवी के निधन से सदमे में हैं। उन्होंने सोशल मीडिया पर एक्ट्रेस की तस्वीर शेयर करते हुए लिखा- शॉकिंग! एक बहुत अच्छी एक्ट्रेस और एक करीबी दोस्त वैभवी उपाध्याय, जिन्हें साराभाई वर्सेस साराभाई की जैस्मीन के तौर पर जाना जाता है, जिसका निधन हो गया। रेस्ट इन पीस वैभवी।' डायरेक्टर के इस ट्वीट पर एक्ट्रसे रूपाली गांगुली ने पोस्ट को रिशेयर करते हुए लिखा- यह सही नहीं हुआ, आप बहुत जल्द चली गईं।
